stanford-oval/wikipedia huggingface dataset:
Jääpallon SM-sarja 1948

| SM-sarja 1948 |
| --- | --- |
Joukkueiden määrä:  20
Ajankohta:  26. joulukuuta 1947- 7.maaliskuuta 1948
Mestari:  Warkauden Pallo -35
Toinen sija:  Oulun Palloseura
Kolmas sija:  Lappeenrannan Urheilu-Miehet
Paras maalintekijä:  Reijo Lidroos, Hukat Erkki Pasanen, OLS ja Sakari Salo, Hukat (14)
Alempi sarjataso:  Suomensarja
  ← 1947 :  1949 → 
Jääpallon Suomen Palloliiton mestaruudesta 1948 pelasi 20 joukkuetta jaettuna kahteen lohkoon aiemman neljän lohkon sijasta. Aiemmasta poiketen ei pelattu välieriä, vaan lohkovoittajat selviytyivät loppuotteluun ja toiseksi sijoittuneet pelasivat pronssiottelun. Suomen mestaruus ratkaisiin liittojen Palloliitto-Työväen Urheiluliitto mestareiden välisessä loppuottelussa.
Itälohkon voitti Warkauden Pallo -35 rasitteenaan tasapelit HJK:n ja HIFK:n kanssa. Lohkon kärkikamppailussa se kukisti uudenvuoden päivänä Lappeenrannan Urheilu-Miehet maalein 4-1. Oulun Palloseura oli länsilohkon paras, vaikka hävisikin Hukille 0-7. Hukat menetti finaalipaikkansa viimeisillä kierroksilla kun joukkue hävisi Seinäjoen Palloseuralle 4-5 ja pelasi Rauman Iirojen kanssa tasan.
SPL:n finaali pelattiin Varkaudessa Joutenlahden jäällä WP-35:n ja OPS:n välillä. Ottelun voitti WP-35 maalein 2-0, mestaruus oli WP-35:n neljäs perättäinen ja kaikkiaan viides, mikä teki seurasta 1940-luvun menestyneimmän jääpalloseuran. WP-35 voitti vielä TUL:n mestarin Turun Pyrkivän liittojen välisessä mestaruusottelussa maalein 6-0. Lappeenrannassa pelatussa pronssiottelussa LUM voitti Hukat niukasti 4-3. Lappeenrantalaisseuroille mitali oli kaikkien aikojen ensimmäinen jääpallon SM-sarjamitali, viipurilaistaustainen helsinkiläisseura Hukat jäi edelleen mitaleitta. Mitalipeleihin seura ei enää kauden 1948 jälkeen päässyt.
Molempien lohkojen neljä viimeistä putosi Suomensarjaan, ja tilalle nousi sarjan supistamisen myötä neljä joukkuetta. Pudonneiden joukossa olivat muun muassa entiset suurseurat Viipurin Sudet ja Helsingin Jalkapalloklubi.
Palloliiton mestaruussarja > Länsilohko

| Joukkue | O | V | T | H | Maalit | P | OPS | Hukat | I-Kiss | SePS | OLS | VIFK | Kärpät | HPS | Sudet | Iirot |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Oulun Palloseura | 9 | 8 | 0 | 1 | 36-17 | 16 |  | 0-7 | 3-2 | 2-1 | 4-0 | 5-4 | 2-0 | 5-1 | 7-2 | 8-0 |
| Hukat | 9 | 7 | 1 | 1 | 42-15 | 15 |  |  | 8-3 | 4-5 | 4-1 | 3-1 | 2-1 | 10-2 | 3-1 | 1-1 |
| Tampereen Ilves-Kissat | 9 | 6 | 0 | 3 | 33-22 | 12 |  |  |  | 5-2 | 2-1 | 1-3 | 4-3 | 3-2 | 5-0 | 8-0 |
| Seinäjoen Palloseura | 9 | 5 | 1 | 3 | 27-23 | 11 |  |  |  |  | 2-1 | 1-1 | 4-1 | 3-5 | 4-1 | 5-3 |
| Oulun Luistinseura | 9 | 5 | 0 | 4 | 23-15 | 10 |  |  |  |  |  | 2-0 | 4-1 | 8-0 | 3-2 | 3-0 |
| Vasa IFK | 9 | 4 | 1 | 4 | 22-22 | 9 |  |  |  |  |  |  | 1-9 | 3-1 | 2-0 | 7-0 |
| Porin Kärpät | 9 | 3 | 0 | 6 | 20-20 | 6 |  |  |  |  |  |  |  | 3-1 | 1-2 | 1-0 |
| Helsingin Palloseura | 9 | 3 | 0 | 6 | 16-37 | 6 |  |  |  |  |  |  |  |  | 3-2 | 1-0 |
| Viipurin Sudet, Helsinki | 9 | 1 | 1 | 7 | 12-30 | 3 |  |  |  |  |  |  |  |  |  | 2-2 |
| Rauman Iirot | 9 | 0 | 2 | 7 | 6-36 | 2 |  |  |  |  |  |  |  |  |  |  |
Palloliiton mestaruussarja > Itälohko

| Joukkue | O | V | T | H | Maalit | P | WP35 | LUM | YVPS | PA | HIFK | JoPS | MP | HJK | KIF | VPP |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Warkauden Pallo -35 | 9 | 7 | 2 | 0 | 25-6 | 16 |  | 4-1 | 5-0 | 1-0 | 2-2 | 2-1 | 3-1 | 1-1 | 3-0 | 4-0 |
| Lappeenrannan Urheilu-Miehet | 9 | 6 | 2 | 1 | 30-16 | 14 |  |  | 3-2 | 2-2 | 3-1 | 2-2 | 4-1 | 3-1 | 8-0 | 4-3 |
| Ylä-Vuoksen Palloseura | 9 | 6 | 0 | 3 | 24-18 | 12 |  |  |  | 3-1 | 1-3 | 3-2 | 3-1 | 2-1 | 5-1 | 5-1 |
| Porvoon Akilles | 9 | 4 | 3 | 2 | 30-16 | 11 |  |  |  |  | 3-1 | 2-2 | 2-2 | 4-2 | 11-2 | 5-1 |
| Helsingin IFK | 9 | 5 | 1 | 3 | 20-14 | 11 |  |  |  |  |  | 2-0 | 3-5 | 3-0 | 4-0 | 1-0 |
| Joensuun Palloseura | 9 | 4 | 2 | 3 | 23-18 | 10 |  |  |  |  |  |  | 3-1 | 5-4 | 4-2 | 4-0 |
| Mikkelin Palloilijat | 9 | 4 | 1 | 4 | 31-24 | 9 |  |  |  |  |  |  |  | 5-3 | 11-2 | 4-1 |
| Helsingin Jalkapalloklubi | 9 | 1 | 2 | 6 | 21-28 | 4 |  |  |  |  |  |  |  |  | 3-3 | 6-2 |
| Kronohagens IF | 9 | 0 | 2 | 7 | 11-50 | 2 |  |  |  |  |  |  |  |  |  | 1-1 |
| Varkauden Pallo-Pojat | 9 | 0 | 1 | 8 | 9-34 | 1 |  |  |  |  |  |  |  |  |  |  |
Palloliiton mestaruussarja > Pronssiottelu

| Joukkue #1 | Tulos | Joukkue #2 |
| --- | --- | --- |
| Lappeenrannan Urheilu-Miehet | 4–3 | Hukat |
Palloliiton mestaruussarja > Loppuottelu

| Joukkue #1 | Tulos | Joukkue #2 |
| --- | --- | --- |
| Warkauden Pallo -35 | 2–0 | Oulun Palloseura |
Palloliiton mestaruussarja > Lopulliset sijoitukset

| Sija | Joukkue |
| --- | --- |
1.: Warkauden Pallo -35
2.: Oulun Palloseura
3.: Lappeenrannan Urheilu-Miehet
4.: Hukat, Helsinki
5.: Tampereen Ilves-Kissat
6.: Ylä-Vuoksen Palloseura
7.: Porvoon Akilles
8.: Helsingin IFK
9.: Seinäjoen Palloseura
10.: Oulun Luistinseura
11.: Joensuun Palloseura
12.: Mikkelin Palloilijat
13.: Vasa IFK
14.: Porin Kärpät
15.: Helsingin Palloseura
16.: Helsingin Jalkapalloklubi
17.: Viipurin Sudet, Helsinki
18.: Rauman Iirot
19.: Kronohagens IF
20.: Varkauden Pallo-Pojat
Sarjaan nousivat Kissalan Pojat, Oulun Pallo-Pojat, Vaajakosken Pallo ja Viipurin Reipas. Joukkuemäärä supistettiin 16:een, joten kahdeksan joukkuetta putosi sarjasta.
TUL:n loppuottelu

| Joukkue #1 | Tulos | Joukkue #2 |
| --- | --- | --- |
| Turun Pyrkivä | 6–0 | Helsingin Ponnistus |
Liittojen välinen mestaruusottelu

| Joukkue #1 | Tulos | Joukkue #2 |
| --- | --- | --- |
| Warkauden Pallo -35 | 6–0 | Turun Pyrkivä |
Johannes (usurpaattori)

Johannes
Johannes (lat. Ioannes) oli roomalainen virkamies, joka julistautui Länsi-Rooman keisariksi Honoriuksen kuoltua vuonna 423. Ennen tätä Johannes oli toiminut notaarina ja hänen henkilöstään ei tiedetä paljon mitään. Johanneksen tukijoihin kuuluivat magister militum Castinus ja Aëtius, joka oli erään toisen magister militumin, Gaudentiuksen poika. Johannes yritti neuvotella Itä-Rooman keisarin Theodosius II:n kanssa, mutta tämä lähetti kenraali Ardaburin asettamaan Honoriuksen siskonpojan Valentinianus III:n Länsi-Rooman valtaistuimelle. Johanneksen onnistui vangita Ardabur, mutta tämä sai Johanneksen kannattajia ylipuhuttua omalle puolelleen. Lopulta Johannes vangittiin, pahoinpideltiin ja teloitettiin. Aetius ja hänen johtamansa joukko hunneja saapui paikalle kolme päivää Johanneksen kuoleman jälkeen. Tilanne rauhoittui, kun hunnit lahjottiin ja Aetiuksesta tehtiin comes.
| 0 | 1 | 2 |
| --- | --- | --- |
| Edeltäjä: Honorius | Rooman keisari | Seuraaja: Valentinianus III |
Johan Strömberg (valtiopäivämies)

Johan Strömberg (26. heinäkuuta 1839 Tammela – 8. maaliskuuta 1916 Hämeenlinna) oli suomalainen suutarimestari, kauppias ja valtiopäivämies.
Strömberg muutti nuorena suutarinoppilaana Hämeenlinnaan, opiskeli ammattia Pietarissa ja perusti oman suutarinliikkeen Hämeenlinnaan 1860-luvulla. Hänellä oli liikkeen yhteydessä myös kumitavarakauppa, liikettä hän piti aina vuoteen 1908 asti. Strömberg oli Hämeenlinnassa kaupunginvaltuusmies yli 30 vuotta ja sai ansioistaan taloustirehtöörin arvonimen. Hän  oli porvarissäädyssä Hämeenlinnan edustaja valtiopäivillä 1888.
Johannes (Jukka)

Johannes (Jukka) Bärlund (12. joulukuuta 1870 Eurajoki – 22. joulukuuta 1938 Helsinki) oli suomalainen vakuutusjohtaja ja vakuutusneuvos. Hänen vanhempansa olivat puuseppämestari Johan Bärlund ja Justina Kinno.
Johannes (Jukka) Bärlund 1930
Bärlund kävi Helsingin kauppaoppilaitoksen 1894, valmistui ylioppilaaksi 1898, opiskeli Keisarillisessa Aleksanterin yliopistossa 1898–1902 ja Hampurissa 1902. Vuonna 1904 hän teki opintomatkan Yhdysvaltoihin.
Hän aloitti työuransa Rauman Lehden konttoriapulaisena ja aputoimittajana 1888–1892. Raumalla ollessaan hän suomensi kaksi teosta eli Emily Nonnenin Salakuljettajan tytär -teoksen (1890) ja tuntemattoman kirjoittaman Kertomus pienestä raamatusta ja mitä se matkaansaatti -teoksen (1892). Vuonna 1896 ilmestyi vielä suomennos Fredrik Lundgrenin teoksesta Lasten kaunistus – lasten saarna. Kaupallisten opintojen jälkeen Bärlund työskenteli palovakuutusosakeyhtiö Pohjolan ja jälleenvakuutusosakeyhtiön Osmon virkailijana 1894–1911 siirtyen palovakuutusosakeyhtiö Imatran toimitusjohtajaksi vuonna 1911. Bärlund oli 1911 ollut mukana perustamassa palovakuutusosakeyhtiö Imatran.
Bärlund toimi Kauppalehti oy:n toimitusjohtajana 1907–1910, sen johtokunnan jäsenenä vuodesta 1912. Etelä-Suomen pankin hallintoneuvoston varapuheenjohtajana hän toimi 1918–1927. Bärlund osallistui lainvalmisteluun vakuutusyhtiölakikomitean jäsenenä 1929. Lisäksi hän toimi Helsingin kauppakamarin ja sen työvaliokunnan jäsenenä 1919–1932, Suomen vakuutusyhdistyksen johtokunnan jäsenenä vuodesta 1925, Suomen Liikemies-Yhdistyksen perustajajäsenenä ja johtokunnan jäsenenä 1896–1925, sihteerinä 1898–1906, ja varapuheenjohtajana 1918–1925. Bärlund kutsuttiin Suomen Liikemies-Yhdistyksen kunniajäseneksi 1921. Bärlund toimi myös Suomen liikeapulais-yhdistyksen keskusvaliokunnan jäsenenä 1899–1906 ja sihteerinä 1899–1900, sekä kutsuttiin myöhemmin kunniajäseneksi.
Kauppalehden toimittajana Bärlund toimi 1901–1911 ja sen päätoimittajana 1901–1907 sekä 1910–1911. Kauppalehden vastaavana julkaisijana hän oli vuosina 1903–1911. Vuosina 1906–1911 hän toimi myös Vakuutussanomien toimittajana ja vastuullisena julkaisijana. Bärlund oli kokoomuspuolueen jäsen. Hän sai vakuutusneuvoksen arvonimen vuonna 1936.
Yhdydvaltoihin suuntautuneen opintomatkan jälkeen Bärlund  perusti liikekumppaninsa Albert Petreliuksen kanssa kauppahuoneen Petrelius & Bärlund. Vuoden 1906 lopun Kauppalehden numerossa oli Petrelius & Bärlundin pieni mainos: ”Petrelius & Bärlund, Helsinki, Aleksanterinkatu 44, tuovat maahan suoraan Amerikasta uusimpia ja 18 Kaapon Kaiku I/2012 liikekonttoreiden tarpeisiin sopivimpia lasku- ja kirjoitus- y.m.s. Koneita. Valinta tehty paikalla valmistusmaassa ja käytännöllisimmät ja uusimmat mallit valitut.” Kauppahuone toimi kymmenkunta vuotta.
Johan Strömberg

Johan Strömberg -nimisiä henkilöitä ovat:
Johan Strömberg (1839–1916), suomalainen suutarimestari, kauppias ja valtiopäivämies
Johan Victor Strömberg (1863–1932), suomalainen arkkitehti
Johan Strömberg (1868–1952), suomalainen maanviljelijä ja RKP:n kansanedustaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Johan Strömberg”, voi hakea sivunnimihaulla, laajalla sivunnimihaulla tai tekstihaulla.
Johan Storjohann

Pastori Johan Storjohann lähetyssaarnaaja telttansa ulkopuolella Sagenessa, Kristianiassa. Kuva otettu vuosien 1875–1880 väliltä. Valokuvaaja: Tuntematon / Oslon museo.
Johan Cordt Harmens Storjohann (15. elokuuta 1832 Bergen – 23. huhtikuuta 1914 Kristiania) oli norjalainen pappi.
Hänen Skotlannin matkansa jälkeen hän perusti Forenigen til evangeliets forkyndelse for skandinaviske sjømænd i fremmede havne vuonna 1864. Vuonna 1866 tämä sai myös Ruotsissa vastineensa. Storjohannilla myös oli suuri osa Suomen merimieslähetysseuran perustamisessa.
Hänet on haudattu Vår Frelsers gravlundiin Osloon.
JUnit

JUnit on Java-ohjelmointikielelle suunniteltu testauskehys, jonka avulla voidaan kirjoittaa ja ajaa yksikkötestejä sekä tarkastella testien tuloksia. Se on avoimen lähdekoodin yksikkötestauskirjasto, jolle löytyy tuki lähes kaikista ohjelmointiympäristöistä. JUnit kuuluu xUnit-testauskehysperheeseen, joka on kehittynyt Kent Beckin vuonna 1998 Smalltalkille suunnitellusta SUnitista. Nykyään XUnit-kehyksiä on olemassa useimmille ohjelmointikielille ja kehitysalustoille. Vuonna 2002 ensi kertaa julkaistu JUnit nousi nopeasti kehittäjien suosioon ja nykyään sen on todettu olevan lähes synonyymi automatisoidulle Java-yksikkötestaukselle. JUnit-kirjaston nykyinen versio on 5 (Jupiter).
JUnit on keskeisellä tavalla vaikuttanut testikeskeisen ohjelmistokehitystavan kehitykseen (engl. Test-driven development). Testivetoinen ohjelmistokehitys perustuu ohjelman rakentamiseen pieni osa kerrallaan samalla testaten. Testivetoisessa ohjelmistokehityksessä ohjelman yksittäistä osaa tarkasteleva automaattinen testi kirjoitetaan tyypillisesti koodia ennen.
JUnit rakenne

JUnit perustuu testimetodeita sisältäviin testiluokkiin, joista yksi tai useampia voidaan suorittaa kerralla. Jokaisen testimetodin tulos ilmaistaan testin suorittamisen jälkeen joko onnistuneena tai epäonnistuneena. Testiluokat nimetään yleensä sen luokan nimellä, johon testi liittyy ja loppuun lisätään sana ”Test”.
JUnit-kirjaston annotaatiot lisätään testeissä suoritettaviin metodeihin seuraavan mukaisesti:
@BeforeEach –suoritetaan ennen jokaista testitapausta
@BeforeClass –suoritetaan ennen luokan ensimmäistä testiä
@AfterEach –suoritetaan jokaisen testitapauksen jälkeen
@AfterClass – tehdään lopuksi, kun kaikki luokan testitapaukset suoritettu
@Test –yksittäinen testitapaus
Before-metodeilla suoritetaan alustustoimenpiteitä, joko ennen jokaista luokan testitapausta tai ennen kunkin yksittäisen testin ajamista. Test-metodit suorittavat varsinaisen testauksen ja vertaamisen odotettuun arvoon. After-metodit vastaavat siivoustoimenpiteistä, ne suoritaan joko yksittäisen testitapauksen ajon jälkeen tai lopuksi, kun kaikki yksittäiset testitapaukset on läpikäyty.
JUnit-kirjaston assert-metodien avulla tarkastetaan testattavan koodin oikeanlainen toimivuus. AssertEquals-metodia käyttämällä varmistetaan, että sille annetut arvot vastaavat toisiaan. AssertEqualsille annetaan ensimmäiseksi parametriksi arvo, joka vastaa ohjelman toiminnassa oikeaa vastausta, toisena parametrina annetaan testattava arvo. Mikäli arvot eivät vastaa toisiaan, kyseinen testi on epäonnistunut.
Yhteensopivuus muihin työkaluihin

JUnit 5 sopii yhteen useiden alustojen kanssa. Tällaisia alustoja ovat esimerkiksi IDE (integrated development environments) ja CI (continuous integration).
Yhteensopivuus muihin työkaluihin > Ant laajennus

Apache Ant on yksi monipuolisimmista rakentajista (build tool). Ant keskittyy build.xml-tiedoston ympärille, jota käytetään projektin suorittamiseen tarvittavien tehtävien määrittämiseen. Apache Ivy on Ant laajennus, joka on luotu helpottamaan riippuvuuksien erottelua. Projektin riippuvuudet voidaan ilmoittaa ivy.xml-tiedostossa. JUnit 5 voidaan liittää osaksi Ant ympäristöä määrittämällä JaCoCo (Java code coverage tools) ivy.xml-tiedostolle. ivy.xml voidaan tämän jälkeen konfiguroida java-platform-console- ja junit- platform-runner kanssa JUnit 5 käyttöön ottamiseksi.
Yhteensopivuus muihin työkaluihin > Maven laajennus

Maven käyttää standardisoitua ja yhtenäistä lähestymistapaa rakennusprosessissa. Maven noudattaa riippuvuuksiensa hallinnassa ”convention over configuration” -paradigmaa. Mavenia voidaan käyttää missä tahansa Java-projektissa. Se käyttää POM-mallia (Project Object Model), joka on XML pohjainen lähestymistapa projektin koontivaiheiden määrittämiseen. Mavenin toimimiseksi, täytyy Mavenin reitin olla rakennettu oikein. JUnit 5 voidaan liittää toimimaan osaksi Maven-ympäristöä käyttämällä jacoco-maven-plugin-liitintä, joka tukee valmiita toimintoja JUnit 5 -testeissä.
Yhteensopivuus muihin työkaluihin > Gradle laajennus

Gradle on rakentaja, joka lainaa monia toiminnallisuuksiaan edeltäjistään Ant ja Maven. Toisin kuin Ant ja Maven, jotka ovat XML-pohjaisia, Gradle vaatii Apache Groovy:n käyttöä, joka on Java-pohjainen ohjelmointikieli. Gradle noudattaa Mavenin ”convention over configuration” -lähestymistapaa ja lisäksi samaa rakennetta src/main/java- ja src/test/java -hakemistoissa. JUnit 5 voidaan liittää toimimaan osaksi Gradle-ympäristöä käyttämällä jacoco-liitintä yhdessä JUnit 5 koontitiedoston tarjoaman alustalaajennuksen kanssa.
Yhteensopivuus muihin työkaluihin > JUnit Lisäosamalli

JUnit seuraa lisäosamallia, jossa kaikkia ominaisuuksia ei ole sisällytetty yhteen pakettiin. JUnit tiimin päätös olla lisäämättä kaikkia ominaisuuksia suoraan JUnitin ydinversioon, mahdollistaa ydinpaketin pienemmän koon ja tarjoaa kehittäjille tilaisuuden sovittaa toiminta erilaisten lisäosien kautta ohjelmistoon.
JUnit 4:ssä on kaksi erilaista lisäosamekanismia, Runner API ja Rule API, joissa molemmissa on omat heikot puolensa.
Merkittävin ongelma Runner API:ssa on se, että kehittäjän tulee luoda koko elinkaari vaikka tarve olisi vain yhdelle elämänkaaren vaiheelle. Tämä on liian monimutkaista suurimmalle osasta tapauksista. Toinen merkittävä ongelma on tarve luoda jokaiselle tapaukselle oma Runner -luokkansa, sillä ne eivät ole yhteensopivia keskenään. Esimerkkinä tästä toimii Mockito ja Parametrisoidut Runnerit, sillä ne eivät voi olla samassa testiluokassa.
Rule -rajapinnan merkittävä ongelma on sen kyvyttömyys hallita koko testin elinkaarta, tehden siitä mahdottoman hyödyntää jokaisessa käyttötapauksessa. Sitä voidaan käyttää ainoastaa sellaisissa tapauksissa, missä jotain pitää tehdä ennen tai jälkeen testin suorittamista. Lisäksi, säännöt luokkatasolle ja metoditasolle tulee tehdä erikseen, vaikeuttaen testien kirjoittamista.
JUnit 5:ssä lisäosarajapinta on sisäänrakennettu JUnit Jupiter -moottoriin, mahdollistaen kehittäjien yhtyä eri vaiheisiin testin elinkaaressa. Saavutettaessa tietty elinkaaren vaihe, Jupiter -moottori pystyy yhdistämään vaiheessa vaaditut lisäosat. Kehittäjän on mahdollista yhtyä viiteen keskeiseen vaiheeseen:
Testin elinkaaren takaisinpyyntö - Mahdollistaa kehittäjän yhtyä tiettyyn elinkaaren vaiheeseen
Testin instanssin jälkiprosessointi - Kehittäjä voi yhtyä testi-instanssin luonnin jälkeen tekemällä TestInstancePostProcessor -rajapinnan
Ehdollinen testin suorittaminen - Kehittäjä pystyy suorittamaan testin kun tietyt ehdot täyttyvät
Parametriresoluutio - Kehittäjä voi selvittää testimetodista tai rakentajasta saadun parametrin
Virheenkäsittely - Mahdollistaa testiajon sopeuttamisen virheen heittämisen sijaan.
Aikaisemmat JUnit-versiot

Martin Fowler, yksi JUnitin varhaisista käyttäjistä, kertoo:
”JUnit syntyi lennolla Zürichistä vuoden 1997 OOPSLAan Atlantassa. Kent (Beck) lensi Erich Gamman kanssa, ja mitä muuta kaksi nörttiä tekisi pitkällä lennolla kuin ohjelmoisi? JUnitin ensimmäinen versio rakennettiin siellä, pariohjelmoitiin ja testattiin ensi kertaa.”
Laajan käytön sivuvaikutuksena JUnitin aiemmat versiot ovat edelleen suosittuja, sillä JUnit 4:llä on yli 100 000 käyttöä muilla Maven Central -tietovaraston ohjelmistokomponenteilla.
JUnit 4:ssä testin suorittamisen takaisinkutsujen merkinnät olivat @BeforeClass, @Before, @After ja @AfterClass, toisin kuin JUnit 5:n @BeforeAll, @BeforeEach, @AfterEach ja @AfterAll.
JUnit 3:ssa testien oli perittävä junit.framework.TestCase. Lisäksi testimenetelmien eteen piti liittää ”test”.
Javier Navarro Rodríguez

Javier Navarro Rodríguez vuonna 2022.
Javier Navarro Rodríguez (s. 27. lokakuuta 1949) on meksikolainen roomalaiskatolinen piispa. Hänet vihittiin papiksi Guadalajaran arkkihiippakuntaan 23. joulukuuta 1978 ja nimitettiin sen vihkipiispaksi sekä Voncarian titulaaripiispaksi 15. huhtikuuta 1992. Piispaksi vihkiminen seurasi 5. kesäkuuta. Pääkonsekraattorina toimi Juan Jesús Posadas Ocampo, jota avustivat Manuel Pérez-Gil y González ja Francisco Raúl Villalobos Padilla.
Navarro Rodríguez sai 20. tammikuuta 1999 nimityksen San Juan de los Lagosin ja sitten 3. toukokuuta 2007 Zamoran piispaksi, jonka virkaan hänet asetettiin 25. heinäkuuta.
Javier Naranjo Villegas

Javier Naranjo Villegas (21. tammikuuta 1919 Abejorral – 7. maaliskuuta 2014) oli kolumbialainen roomalaiskatolinen piispa. Hänet vihittiin papiksi 15. maaliskuuta 1942 ja nimitettiin Santa Martan hiippakunnan piispaksi 2. kesäkuuta 1971. Piispaksi vihkiminen seurasi 29. kesäkuuta. Pääkonsekraattorina toimi Angelo Palmas, jota avustivat Tulio Botero Salazar ja Arturo Duque Villegas.
Naranjo Villegas erosi tehtävistään 24. heinäkuuta 1980.
Javier Margas

Javier Luciano Margas (s. 10. toukokuuta 1969) on chileläinen jalkapalloilija. Hän pelasi Chilen maajoukkueessa 63 ottelua ja teki niissä kuusi maalia vuosina 1990–2000. Hän pelasi neljä ottelua Ranskan MM-kilpailuissa 1998. Copa Américassa hän pelasi vuosina 1991, 1993, 1995 ja 1999.
Margas edusti ammattilaistasolla Colo-Coloa, meksikolaista Club Américaa, Universidad Católicaa sekä englantilaista West Ham Unitedia.
Jiaozuo

| Jiaozuo (焦作市, Jiāozuò Shì) |
| --- | --- |
 Jiaozuon sijainti Henanin maakunnassa, alla sijainti Kiinassa.
 Jiaozuo
 Koordinaatit: 35°14′35″N, 113°13′23″E 
Valtio:  Kiina
Maakunta:  Henan
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  4 072 km²
Väkiluku (2010):  3 540 101
Aikavyöhyke:  UTC+8
Postinumero:  454000
Suuntanumero(t):  0391
Rekisterikilpi:  豫H
 
 www.jiaozuo.gov.cn 
Infobox OKVirheellinen NIMI-arvo: 
Jiaozuo (kiin. 焦作市, pinyin: Jiāozuò Shì) on prefektuuritason kaupunki Kiinan Henanin maakunnan pohjoisosassa. Kaupungin keskusta sijaitsee linnuntietä noin 65 kilometriä maakunnan pääkaupunki Zhengzhousta luoteeseen. Kaupungin väkiluku on 3,54 miljoonaa (2010) ja pinta-ala 4 072 neliökilometriä.
Prefektuuri rajoittuu pohjoisessa Jinchengin, idässä Xinxiangin, etelässä Zhengzhoun, lounaassa Luoyangin, sekä lännessä Jiyuanin prefektuuritason kaupunkeihin..
Hallinnollinen jako

Piirikuntatasolla kaupunki jakautuu 10 osaan:
1. Jiefang (解放区)
2. Zhongzhan (中站区)
3. Macun (马村区)
4. Shanyang (山阳区)
5. Qinyang (沁阳市)
6. Mengzhou (孟州市)
7. Xiuwu (修武县)
8. Bo’ai (博爱县)
9. Wuzhi (武陟县)
10. Wenxian (温县)
Kuvia

TV-torni Jiaozuossa.
Jiaozuon urheilukeskus.
Renmin-silta Jiaozuossa.
Jingying-temppeli.
Yuntaivuoristo Xiuwun piirikunnassa.
Aiheesta muualla

Kuvia tai muita tiedostoja aiheesta Jiaozuo Wikimedia Commonsissa
Jiaozuo Travel Guide (englanniksi) (travelchinaguide.com)
Jiaozuo Overview (Arkistoitu – Internet Archive) (englanniksi) (chinatravel.com)
Jackson Robert Scott

| Jackson Robert Scott |
| --- | --- |

Henkilötiedot
Syntynyt: 18. syyskuuta 2008 (ikä 16) Phoenix, Arizona, Yhdysvallat
Ammatti:  näyttelijä
Näyttelijä
Aktiivisena:  2015–
Merkittävät roolit:   Se  The Prodigy  Locke & Key  Se: Toinen luku 
Aiheesta muualla
IMDb 
Jackson Robert Scott (s. 18. syyskuuta 2008 Phoenix, Arizona) on yhdysvaltalainen lapsinäyttelijä. Hän tuli tunnetuksi vuoden 2017 kauhuelokuvassa Se, jossa hän näyttelee Georgie Denbroughia. Tämän jälkeen hän pääsi näyttelemään ensimmäistä päärooliaan vuoden 2019 kauhuelokuvassa The Prodigy. Ennen läpimurtoroolejaan hän esiintyi yksittäisissä jaksoissa televisiosarjoissa Criminal Minds – FBI-tutkijat ja Fear the Walking Dead.
Scott tullaan näkemäänpäivitettävä pääosassa Netflixin tulevassa sarjassa Locke & Key, joka perustuu Joe Hillin kirjoittamaan samannimiseen sarjakuvaan.
Filmografia > Elokuvat

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli | Elokuvat> Muuta |
| --- | --- | --- | --- | --- |
| 2017 | Se | It | Georgie Denbrough |  |
| 2018 | Skin | Skin | Troy | lyhytelokuva |
| 2019 | The Prodigy | The Prodigy | Miles Blume |  |
| 2019 | Se: Toinen luku | It: Chapter Two | Georgie Denbrough |  |
| 2020 | Gossamer Folds | Gossamer Folds | Tate Millikin |  |
| 2021 | They Came From Below | They Came From Below | Luke | lyhytelokuva |
| 2023 | Jesus Revolution | Jesus Revoluiton | Nuori Greg | elokuva |
Filmografia > Televisio

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Jaksot |
| --- | --- | --- | --- | --- |
| 2015 | Criminal Minds – FBI-tutkijat | Criminal Minds | Cole Vasquez | Jakso: "Outlaw" |
| 2017 | Fear the Walking Dead | Fear the Walking Dead | nuori Troy Otto | Jakso: "TEOTWAWKI" |
| 2020– | Locke & Key | Locke & Key | Bode Locke | 10 jaksoa |
Aiheesta muualla

Jackson Robert Scott Internet Movie Databasessa. (englanniksi)